OpenLLM-France/wikimedia huggingface dataset:
# Sierras de Málaga

Sierras de Málaga és una denominació d'origen andalusa dels vins produïts a la província de Màlaga que s'ajustin a les condicions del Consell Regulador de les denominacions d'origen. Aquest mateix Consell regula les denominacions d'origen Málaga i Pasas de Málaga. La denominació fou creada el 2001 i acull vins blancs, rosats i negres de menys del 15% de volum.

## Denominació dels vins

* Criança: 6 mesos en barrica i 18 mesos en botella.
* Reserva: 12 mesos en barrica i 24 mesos en botella.
* Gran Reserva: 24 mesos en barrica i 36 mesos en botella.

## Varietats de raïm

* Blanques: chardonnay, macabeu, sauvignon blanc, pedro ximenes, moscatell de gra petit i de gra gran, forcallat, forastera blanca, romé.
* Negres : cabernet sauvignon, merlot, syrah, ull de llebre.

## Entorn de producció

* La Axarquía: Orografia accidentada i clima càlid i poc plujós.
* Muntanyes de Màlaga: És la zona de major altitud, la més freda i plujosa.
* Comarca d'Antequera: S'estén per la Vega d'Antequera. Clima continental amb hiverns freds i estius calorosos.
* Costa del Sol Occidental: Terreny de pujols amb clima calorós i poc plujós.
* Serranía de Ronda: Terreny alt i muntanyós.

## Referències

* 1 2 «D.O. Sierras de Málaga – Consejo Regulador» (en castellà). [Consulta: 30 març 2018].

## Enllaços externs

* Web oficial de la D.O.
# Joaquim de Vilallonga i Càrcer

Joaquim de Vilallonga i Càrcer, II comte de San Miquel de Castellar, (19 març 1896 - 27 juny 1968, Esplugues de Llobregat), fill de Luis de Vilallonga i Sentmenat, baró de Segur i de Maria Dolors d'Amat-Càrcer i de Ros, VII marquesa de Castellbell, VII marquesa de Castellmeià, VI baronessa de Maldà i Maldanell.Es va casar amb Isabel Girona i Villavechia. Li va succeir el seu fill Juan Joaquín Vilallonga i Girona, III comte de San Miquel de Castellar.

## Referències

* ↑ Mil Anys d'història, Castell de Castellar- Roser Parcerises i Colomer ISBN 978-84-9375217-0
# Dècada del 710 aC
## Esdeveniments

* Judea es revolta contra Assíria
* Assíria derrota els hitites
* Generalització del ferro a Itàlia.
* Rubuu és sotmès per Sargon II en la campanya del 710 aC contra Babilònia i fou agregat a la província de Gambulu.

## Personatges destacats

* Sargon II
* Numa Pompili
# Raoul

* Per a altres significats, vegeu «Jean-Marie Raoul».
Raoul és una concentració de població designada pel cens a l'estat de Geòrgia (Estats Units). Segons el cens del 2000 tenia 1.816 habitants.

## Demografia

Segons el cens del 2000, Raoul tenia 1.816 habitants, 245 habitatges, i 180 famílies. La densitat de població era de 359,6 habitants/km².
Dels 245 habitatges en un 31,8% hi vivien nens de menys de 18 anys, en un 58,4% hi vivien parelles casades, en un 9,4% dones solteres, i en un 26,5% no eren unitats familiars. En el 23,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,94.
Per edats la població es repartia de la següent manera: un 14,4% tenia menys de 18 anys, un 37,3% entre 18 i 24, un 32,3% entre 25 i 44, un 11,4% de 45 a 60 i un 4,5% 65 anys o més.
L'edat mediana era de 24 anys. Per cada 100 dones de 18 o més anys hi havia 542,1 homes.
La renda mediana per habitatge era de 35.192$ i la renda mediana per família de 36.538 $. Els homes tenien una renda mediana de 25.313 $ mentre que les dones 18.750 $. La renda per capita de la població era de 6.871 $. Entorn del 14,4% de les famílies i el 18,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Notes

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raoul». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Raoul». American Fact Finder. Oficina del Cens dels Estats Units, 12-01-2010.
# Cos

* Aquest article tracta sobre el concepte en anatomia. Vegeu-ne altres significats a «Cos (desambiguació)».
El cos d'un ésser viu és la seva part física i material. En el cas dels humans en particular (cos humà), ha estat associada al llarg dels segles amb l'ànima, personalitat i comportament. En certs contexts, una part superficial del cos, com el cabell, pot no ser-ne considerat una part, fins i tot quan s'hi troba adjunt. El mateix es pot dir de substàncies excretables. En general, es considera que les plantes no tenen cos. L'estudi del cos és conegut com a anatomia.

## Referències

* ↑ Diccionario de Arte I. Barcelona: Biblioteca de Consulta Larousse. Spes Editorial SL (RBA), 2003, p.150. ISBN 84-8332-390-7 [Consulta: 28 novembre 2014].
Viccionari
# Reserva índia Santa Clara

La reserva índia Santa Clara és un reserva índia al centre-nord de Nou Mèxic, Estats Units. És la pàtria d'una branca dels amerindis pueblo. La reserva té una superfície de 198,729 quilòmetres quadrats i es troba al sud del Comtat de Rio Arriba, al nord-est del Comtat de Sandoval i al nord del Comtat de Santa Fe. Inclou la comunitat (cens de població designada) de Pueblo Santa Clara, així com parts d'altres tres comunitats. La població total que viu a la terra de Pueblo Santa Clara segons el cens del 2000 era de 10.658 persones. La major part de la població viu a la cantonada nord-est de la reserva. La comunitat més gran en la reserva és la ciutat d'Española, encara que una part de la ciutat no està en el territori de la reserva.

## Comunitats

* Española (la major part de la població de 5.681)
* Pueblo Santa Clara
* Santa Cruz (part, població 266)
* Sombrillo (part, població 157)

## Referències

* Santa Clara Pueblo, New Mexico Arxivat 2020-02-11 at Archive.is United States Census Bureau
# Galargues

Galargues és un municipi occità del Llenguadoc situat a la regió d'Occitània, al departament de l'Erau.

## Referències

* ↑ Topònims occitans de l'Erau
# Jordi Alberch Vié

Jordi Alberch Vié (Barcelona, 1959) és un investigador i catedràtic d'universitat català. És membre del departament de Biomedicina de la Universitat de Barcelona i duu a terme la seva recerca a l'Institut d'Investigacions Biomèdiques August Pi i Sunyer.
Llicenciat en Medicina i Cirurgia per la Universitat de Barcelona, és catedràtic del Departament de Biomedicina de la Facultat de Medicina i Ciències de la Salut de la mateixa universitat i investigador de l'Institut d'Investigacions Biomèdiques August Pi i Sunyer. El seu camp d'investigació és la patofisiologia de malalties neurodegeneratives i al llarg de la seva carrera ha dut a terme la seva activitat en altres centres d'investigació als Estats Units i Europa. Va ser president electe de la Societat Espanyola de Neurologia per al període de 2013 i 2015. Ha estat membre de l'equip de govern de la Universitat de Barcelona, durant el mandat del rector Dídac Ramírez, ocupant el vicerectorat d'Investigació, Innovació i Transferència des de 2008. El 2016 en va ser nomenat rector en funcions després de la jubilació de l'anterior fins a la següents eleccions al rectorat.

## Referències

* ↑ «Visita guiada amb Joan Guàrdia i Jordi Alberch a l'exposició Perifèria de la nit d'Apichatpong Weerasethakul». Ajuntament de Barcelona. [Consulta: 23 desembre 2023].
* 1 2 3 «Ramírez deja el cargo de rector de la UB pidiendo financiación justa y una ley de mecenazgo». ABC, 30-09-2016.
* 1 2 «Jordi Alberch, nuevo rector en funciones de la Universidad de Barcelona». El Economista, 03-10-2016.
* 1 2 «Jordi Alberch, nuevo presidente electo de la Sociedad Española de Neurociencia». Publicación Médica de Neurología, 22-07-2013.
# Eleccions al Parlament de Canàries de 1991

Les Eleccions al Parlament de Canàries de 1991 se celebraren el 26 de maig. Amb un cens d'1.136.767 electors, els votants foren 700.541 (61,6%) i 434.823 les abstencions (38,4%). El PSOE és el partit més votat, i fou nomenat president el seu candidat, Jerónimo Saavedra, mercè un pacte amb les AIC. Tanmateix, el seu candidat, Manuel Hermoso Rojas, presentà una moció de censura el 1993 amb suport del CDS i del PP i fou elegit president.
← Eleccions al Parlament de Canàries, 1991 → :
| Partit | Vots | % | Escons |
| PSOE | 229.692 | 33,28 | 23 |
| AIC | 157.859 | 22,87 | 16 |
| CDS | 100.197 | 14,52 | 7 |
| PP | 89.251 | 12,93 | 6 |
| ICAN | 85.015 | 12,32 | 5 |
| PNC | 7.845 | 1,14 | |
| Asamblea Majorera | 4.906 | 0,71 | 2 |
| Coalición Canaria por la Independencia CNC-FREPIC-Awañak | 4.090 | 0,59 | |
| PST | 2.298 | 0,33 | |
| Los Verdes | 2.198 | 0,32 | |
| Agrupación Herreña Independiente | 1.485 | 0,22 | 1 |
| Partido de la Gente | 1.484 | 0,22 | |
| Plataforma de Izquierdas | 1.093 | 0,16 | |
| Los Verdes Lista Ecologista-Humanista | 1.092 | 0,16 | |
| Agrupación Insular de Gran Canaria | 962 | 0,14 | |
| Partido Tagoror | 671 | 0,10 | |
A part, es comptabilitzaren 5.323 (0,8%) vots en blanc.

## Diputats electes

* Jerónimo Saavedra (PSOE)
* Manuel Hermoso Rojas (AIC)
* Lorenzo Olarte Cullén (CDS)

## Enllaços externs

* Eleccions autonòmiques de 1991 Arxivat 2005-10-31 a Wayback Machine.
# Ander Murillo García

Ander Murillo García (nascut a Sant Sebastià, Guipúscoa, el 26 de juliol del 1983) és un exfutbolista basc que jugava com a defensa, i actualment entrenador de futbol.
Com a jugador, va passar la major part de la seva carrera professional amb l'Athletic Club i l'AEK Làrnaca, jugant en 157 partits competitius amb el primer equip durant nou temporades i 184 amb el segon en set.

## Referències

* ↑ «Jugadores relevantes» (en castellà). Antiguoko KE. Arxivat de l'original el 5 octubre 2017. [Consulta: 16 juliol 2017].
# Brachydeuterus auritus

Brachydeuterus auritus és una espècie de peix pertanyent a la família dels hemúlids i l'única del gènere Brachydeuterus.
És un peix marí i d'aigua salabrosa, bentopelàgic i de clima tropical (35°N-16°S, 17°W-14°E) que viu entre 10 i 100 m de fondària (normalment, entre 15 i 80).Es troba a l'Atlàntic oriental: des del Marroc fins a Angola. Roman a prop del fons durant el dia i es desplaça a mar obert durant la nit. Menja invertebrats i peixets. És inofensiu per als humans.
* Pot arribar a fer 30 cm de llargària màxima (normalment, en fa 23).
* 12 espines i 11-14 radis tous a l'aleta dorsal i 3 espines i 9 radis tous a l'anal.
* Boca grossa i obliqua.
* Ulls grossos.
* És de color gris argentat amb les aletes grises.

## Depredadors

A Nigèria és depredat per Pseudotolithus senegalensis i Pseudotolithus typus.

## Referències

* ↑ Cuvier, G. & Valenciennes, A., 1832. Histoire naturelle des poissons. Tome huitième. Livre neuvième. Des Scombéroïdes. Historie naturelle des poissons. v. 8: i-xix + 5 pp. + 1-509, Pls. 209-245.
* 1 2 3 4 5 Froese, Rainer; Musschoot, Tobias. «Brachydeuterus auritus (Valenciennes, 1832) Bigeye grunt» (en anglès). FishBase.
* 1 2 Maigret, J. i B. Ly, 1986. Les poissons de mer de Mauritanie. Science Nat., Compiègne. 213 p.
* ↑ «Organisms Preying on Brachydeuterus auritus» (en anglès). FishBase.
# Serventes de Jesús de la Caritat

L'Institut de les Serventes de Jesús de la Caritat, en espanyol Siervas de Jesús de la Caridad, són un institut religiós femení de dret pontifici, concretament una congregació religiosa. Les seves germanes posposen al seu nom les sigles S.d.J.

## Història

La congregació fou fundada a Bilbao per María Josefa Sancho de Guerra (1842-1912). Aquesta, religiosa de les Serventes de Maria Ministres dels Malalts, volia una vida amb un recolliment major i en 1871 deixà la congregació per fundar-ne una de nova, centrada en la vida en comunitat i contemplativa, a banda de l'assistència als malalts.
Començà el 25 de juliol de 1871 i fou aprovada pel bisbe de Vitòria el 9 de juny de 1874. Obtingué el decretum laudis el 31 d'agost de 1880 i l'aprovació definitiva de la Santa Seu arribà el 8 de gener de 1886. Les constitucions religioses s'aprovaren el 1937).

## Activitat i difusió

Les Serventes de Jesús de la Caritat es dediquen sobretot a la cura de malalts i ancians, tant a domicili com en hospitals.
Són presenta a: Espanya (44 cases), Argentina, Brasil, Xile, Colòmbia, Cuba, Equador, Filipines, França, Itàlia, Mèxic, Paraguai, Perú, Portugal, República Dominicana i els EUA. En acabar el 2005 tenia 971 religioses en 97 cases.

## Bibliografia

* Annuario Pontificio per l'anno 2007. Vaticano: Libreria Editrice Vaticana, 2007. ISBN 978-88-209-7908-9.

### Enllaços externs

* Lloc web oficial de la congregació
# Collonge-la-Madeleine

Collonge-la-Madeleine és un municipi francès, situat al departament de Saona i Loira i a la regió de Borgonya - Franc Comtat. L'any 2007 tenia 60 habitants.

## Demografia
### Població

El 2007 la població de fet de Collonge-la-Madeleine era de 60 persones. Hi havia 20 famílies, de les quals 4 eren unipersonals (4 dones vivint soles i 4 dones vivint soles), 4 parelles sense fills, 4 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 38 habitatges, 26 eren l'habitatge principal de la família, 9 eren segones residències i 3 estaven desocupats. Tots els 37 habitatges eren cases. Dels 26 habitatges principals, 13 estaven ocupats pels seus propietaris, 6 estaven llogats i ocupats pels llogaters i 6 estaven cedits a títol gratuït; 1 tenia una cambra, 2 en tenien dues, 5 en tenien tres, 5 en tenien quatre i 12 en tenien cinc o més. 16 habitatges disposaven pel capbaix d'una plaça de pàrquing. A 12 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Collonge-la-Madeleine el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 4 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 0 |
| 12 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 37 persones, 30 eren actives i 7 eren inactives. De les 30 persones actives 23 estaven ocupades (15 homes i 8 dones) i 7 estaven aturades (4 homes i 3 dones). De les 7 persones inactives 1 estava jubilada, 1 estava estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa financera.
L'any 2000 a Collonge-la-Madeleine hi havia 5 explotacions agrícoles.

## Equipaments sanitaris i escolars

El 2009 hi havia una escola elemental.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Collonge-la-Madeleine a l'INSEE.
* Évolution et structure de la population Fitxa amb el detall de dades de Collonge-la-Madeleine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Resolució 903 del Consell de Seguretat de les Nacions Unides

La Resolució 903 del Consell de Seguretat de les Nacions Unides fou adoptada per unanimitat el 16 de març de 1994. després de reafirmar la Resolució 696 (1991) i totes les resolucions posteriors sobre Angola, el Consell va enfortir i ampliar el mandat de la Segona Missió de Verificació de les Nacions Unides a Angola (UNAVEM) II) fins al 31 de maig de 1994.
El Consell reitera la importància que concedeix als Acords de Pau i la presència permanent de les Nacions Unides al país, acollint amb beneplàcit el progrés de les converses entre el Govern d'Angola i UNITA celebrades a la capital de Zàmbia, Lusaka. Es va instar a UNITA a acceptar els resultats de les eleccions de 1992, i va assenyalar que les decisions futures sobre Angola dependrien de la voluntat política d'ambdues parts d'aconseguir la pau. Es va acollir amb satisfacció els esforços dels estats veïns i de l'Organització de la Unitat Africana (OUA). Tanmateix, va expressar la seva preocupació per les contínues hostilitats i l'efecte sobre la població civil, que va insistir en la necessitat d'un alto el foc. En conjunt, el Consell va assenyalar que la situació humanitària a Angola havia millorat encara que en alguns llocs la situació es mantingués greu.
Es va instar a ambdues parts a complir els seus compromisos, aconseguir immediatament un alto el foc eficaç i arribar a un acord de pau, exigint que cessin totes les operacions militars. Després d'ampliar l'estacionament de la UNAVEM II, el Consell va declarar que estava disposat a autoritzar un augment de la missió de manteniment de la pau al seu nivell anterior de 350 observadors militars, 126 observadors de policia i 14 militars amb un nombre adequat d'assistència internacional i personal civil local. Es va condemnar qualsevol acció que obstaculitzés el lliurament d'ajuda humanitària i que posés en perill la vida dels treballadors humanitaris, mentre va demanar assistència a la comunitat internacional en aquest respecte.
Davant les negociacions en curs entre el govern d'Angola i UNITA, no es van imposar noves mesures contra UNITA. Es va demanar al Secretari General Boutros Boutros-Ghali que mantingués informat al Consell sobre l'evolució de les converses a Lusaka, Zàmbia, així com sobre la situació militar i humanitària a Angola en un informe que s'havia de presentar no més tard del 4 d'abril de 1994.

## Referències

* ↑ Kalley, Jacqueline Audrey; Schoeman, Elna; Andor, Lydia Eve. Southern African political history: a chronology of key political events from independence to mid-1997. Greenwood Publishing Group, 1999, p. 69. ISBN 978-0-313-30247-3.
* ↑ da Silva, José Paulino Cunha; Cardoso, Frederico. As resoluções das Nações Unidas sobre Angola (en portuguese). Editorial Nzila, 2002, p. 309.

## Vegeu també

* Llista de resolucions del Consell de Seguretat de les Nacions Unides 901 a la 1000 (1994 - 1995)
* Protocol de Lusaka
* Guerra Civil angolesa

## Enllaços externs

* PDF Text de la Resolució a UN.org
# Galassa

La galassa, creixenera, julivert bord, arsafrag o api(t) de síquia (Berula erecta) és un gènere monotípic de plantes amb flors apiàcies. És de distribució cosmopolita i endèmica a Catalunya, tot i ser vulnerable.
Conté només una espècie, present també als Països Catalans, anomenada galassa erecta (Berula erecta). És una planta aquàtica perenne de 30 a 100 cm de llargada que forma estolons a la seva base. La tija n'és fistulosa i estriada; té fulles submergides 3-4 pinnatisectes; fulles aèries pinnaticompostes ; fulles superiors petites i subsèssils ;umbel·les de 3-6 cm de diàmetre; pètals blancs emarginats; fruit subglobulós d'1,5 -2 mm. Floreix de maig a agost.

## Hàbitat

Recs i rierols amb aigua corrent poc profunda eutròfica. De la plana litoral a l'estatge montà (des del nivell del mar als 1000 m d'altitud).

## Referències

* ↑ Vallès, Joan (ed.). «api de síquia». A: Termcat. Noms de plantes: Corpus de fitonímia catalana, 2014 [Consulta: 7 setembre 2022].
* ↑ «La conca lacustre de l'Estany > Vegetació i flora». Museu Darder. Museus de Banyoles. [Consulta: 7 setembre 2022].
* ↑ «Berula erecta» (en anglès). Calflora. The Calflora Database.
* ↑ Bolòs i Vigo, Oriol; Vigo, Josep; et alii. Flora dels Països Catalans.
* ↑ «Berula erecta». Flora Catalana. Associació Flora Catalana, 2018. [Consulta: 7 setembre 2022].

## Enllaços externs

* «Berula erecta» (en anglès). Berkeley Natural History Museums.
* «Projecte de recuperació d’herbassars inundables amb la pastura de cavalls de la Camarga –». Grup de Natura Freixe. [Consulta: 7 setembre 2022].
# Joseph Incandela

Joseph "Joe" Incandela és un físic de partícules americà, professor de física a la University of California, Santa Barbara, basat durant 10 anys al CERN on ha estat portaveu de l'experiment Compact Muon Solenoid al Large Hadron Collider. L'11 de desembre de 2012, va rebre el Fundamental Physics Prize 2012.
Incandela es va doctorar en física a la Universitat de Chicago el 1986. Va treballar a l'experiment UA2 al CERN estudiant els bosons W i Z recentment descoberts, i cercant bosons de Higgs carregats. Va tornar als Estats-Units el 1991 per treballar al laboratori FNAL on va dirigir la construcció i disseny de detectors de silici i co-liderà la recerca de quarks top utilitzant l'etiquetatge de jets de quarks fons, un canal de desintegració important per a la descoberta del quark top el 1995. Des del 1997 ha estat implicat amb el Large Hadron Collider al CERN, primer dirigint la construcció d'una bona part del sistema de traces de l'experiment Compact Muon Solenoid (CMS). El 2011 fou escollit portaveu de l'experiment CMS.
El 4 de juliol de 2012, Incandela va anunciar la descoberta del bosó de Higgs. Des de 2015 és membre de l'Acadèmia Nacional de Ciències dels Estats-Units.

## Referències

* 1 2 «Joseph Incandela» (en anglès). National Accademy of Sciences. [Consulta: 28 juny 2020].
* ↑ «Fundamental Physics Prize - News». Fundamental Physics Prize. Arxivat de l'original el 2013-10-14.
* ↑ «Fundamental Physics Prize - Scholarship/Education programs». Fundamental Physics Prize. Arxivat de l'original el 2013-10-14.
* ↑ «UCSB Press Release: "UCSB Physicist Elected to Head CMS Experiment at Large Hadron Collider "». Ia.ucsb.edu.
* ↑ Ian Sample at Cern, Geneva. «Higgs boson: it's unofficial! Cern scientists discover missing particle | Science |». guardian.co.uk.
# Eficiència

«Eficiència» té aquests significats:
* Eficiència econòmica, obtenció d'una determinada quantitat de producte, utilitzant el mínim de factors de producció per obtenir-lo
* Eficiència energètica relació entre la quantitat d'energia consumida i els productes i serveis finals obtinguts
* Eficiència de l'enllumenat públic
* Eficiència enzimàtica
* Eficiència de Pareto relació entre els resultats obtinguts i els recursos destinats
* Eficiència quàntica, quantitat definida per un dispositiu fotosensible com la pel·lícula fotogràfica o detector CCD
* Eficiència tèrmica o rendiment tèrmic d'una màquina tèrmica és una magnitud de procés i adimensional
* Eficiència termodinàmica o rendiment (termodinàmica), relació entre l'energia aportada per al funcionament d'una màquina i la que realment genera el treball desitjat.
* Eficiència volumètrica
# Panki

Panki - Панки (rus) - és un poble de l'óblast de Bélgorod, a Rússia. El 2016 tenia 104 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].